Ehdotus neuvoston direktiiviksi tiettyjen yhteisössä liikkuvien tieliikenteen ajoneuvojen suurimmista kansallisessa ja kansainvälisessä liikenteessä sallituista mitoista ja suurimmista kansainvälisessä liikenteessä sallituista painoista annetun neuvoston direktiivin 96/53/EY muuttamisesta /* KOM/98/0414 lopull. - SYN 98/0227 */



Virallinen lehti nro C 261 , 19/08/1998 s. 0013



Ehdotus neuvoston direktiiviksi tiettyjen yhteisössä liikkuvien tieliikenteen ajoneuvojen suurimmista kansallisessa ja kansainvälisessä liikenteessä sallituista mitoista ja suurimmista kansainvälisessä liikenteessä sallituista painoista annetun neuvoston direktiivin 96/53/EY muuttamisesta (98/C 261/07) (ETA:n kannalta merkityksellinen teksti) KOM(1998) 414 lopull. - 98/0227(SYN) (Komission esittämä 10 päivänä heinäkuuta 1998) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 75 artiklan, ottaa huomioon komission ehdotuksen, ottaa huomioon talous- ja sosiaalikomitean lausunnon, noudattaa perustamissopimuksen 189 c artiklassa määrättyä menettelyä yhteistyössä Euroopan parlamentin kanssa, sekä katsoo, että neuvoston direktiivillä 96/53/EY (1) otetaan käyttöön ja jatketaan toimenpiteitä, jotka koskevat tiettyjen tieliikenteen ajoneuvojen suurimpia kansainvälisessä liikenteessä sallittuja painoja, nykyiset toimenpiteet yhdistettyjen kuljetusten suorituskyvyn ja kilpailuaseman tukemiseksi ovat vaikutukseltaan riittämättömiä, ja niitä olisi parannettava, jotta kannustettaisiin siirtymistä tavaroiden maantiekuljetuksista ympäristöystävällisempiin, turvallisempiin, energiankäytöltään tehokkaampiin ja vähemmän ruuhkautumista aiheuttaviin kuljetusmuotoihin kuten rautatie-, sisävesi- ja merikuljetuksiin matkan pääosalla, perustamissopimuksen 3 b artiklassa esitetyn suhteellisuusperiaatteen mukaisesti tehokkain keino parantaa yhdistettyjen kuljetusten kilpailuasemaa ajoneuvojen painon osalta - vääristämättä kuitenkaan jäsenvaltioiden välistä kilpailua - on direktiivin 96/53/EY muuttaminen, liikenteenharjoittajien tulisi voida luottaa siihen, että erilaisia yksiköitä koko yhteisön alueella kuljettavan yhdistetyn kuljetuksen maantieosuudella käytettävän ajoneuvon suurin sallittu paino voi olla 44 tonnia; jäsenvaltiot voivat vaatia, että tällaisessa tapauksessa moottoriajoneuvoissa on oltava kolme akselia, jotta vältetään ylimääräisiä tievaurioita, ja kontin tai vaihtokorin ylimääräisen painon kompensoimiseksi ja jotta kaksiakselisen vetoauton käyttäminen ei johtaisi akselikohtaisen painorajan ylittymiseen, on asianmukaista sallia ajoneuvon enimmäispainoksi tällaisessa tapauksessa 42 tonnia, ON ANTANUT TÄMÄN DIREKTIIVIN: 1 artikla Muutetaan direktiivi 96/53/EY seuraavasti: 1. Lisätään 2 artiklaan seuraava luetelmakohta: "- `yhdistetyllä kuljetuksella` tarkoitetaan direktiivin 92/106/ETY (*) 1 artiklassa määriteltyä tavaroiden kuljetusta (*) Neuvoston direktiivi 92/106/ETY tietynlaisia jäsenvaltioiden välisiä tavaroiden yhdistettyjä kuljetuksia koskevista yhteisistä säännöistä, EYVL L 368, 17.12.1992, s. 38, sellaisena kuin se on muutettuna neuvoston direktiivillä . . .". 2. Muutetaan 6 artiklan 5 kohdan toinen virke seuraavasti: "Liitteessä I olevassa 2.2.1 kohdan c alakohdassa, 2.2.2 kohdan c alakohdassa ja 2.2.2 kohdan d alakohdassa tarkoitettujen ajoneuvojen osalta merkinnän `44 tonnia` tai sovellettavissa tapauksissa `42 tonnia` on oltava suluissa ajoneuvoyhdistelmän suurimman sallitun painon alapuolella." 3. Lisätään liitteeseen 1 uusi 2.2.1 kohdan c alakohta: ">TAULUKON PAIKKA> " 4. Muutetaan liitteen I 2.2.2 kohdan c alakohta seuraavasti: ">TAULUKON PAIKKA> " 5. Lisätään liitteeseen I uusi 2.2.2 kohdan d alakohta: ">TAULUKON PAIKKA> " 2 artikla 1. Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään 1 päivänä heinäkuuta 2000. Niiden on ilmoitettava tästä komissiolle viipymättä. 2. Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään. 3. Jäsenvaltioiden on toimitettava tässä direktiivissä tarkoitetuista kysymyksistä antamansa kansalliset säädökset kirjallisina komissiolle. 3 artikla Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä. 4 artikla Tämä direktiivi on osoitettu kaikille jäsenvaltioille. (1) Neuvoston direktiivi 96/53/EY, annettu 25 päivänä heinäkuuta 1996, tiettyjen yhteisössä liikkuvien tieliikenteen ajoneuvojen suurimmista kansallisessa ja kansainvälisessä liikenteessä sallituista mitoista ja suurimmista kansainvälisessä liikenteessä sallituista painoista (EYVL L 235, 17.9.1996, s. 59).